**MEGBÍZÁSI SZERZŐDÉS ÜGYVÉDI TEVÉKENYSÉG GYAKORLÁSÁBAN TÖRTÉNŐ HELYETTESÍTÉSRE**

Mely létrejött egyrészről

|  |  |  |  |
| --- | --- | --- | --- |
| Kamarai családi neve(i): |  |  |  |
| Utóneve(i): |  |  |  |
| Kamarai azonosító száma: |  |
| Ügyvédi iroda neve[[1]](#footnote-1): |  |
| Kamarai nyilvántartási száma1: |  |

mint helyettesített ügyvéd, illetve helyettesített egyszemélyes ügyvédi iroda tagja (a továbbiakban: Helyettesített),

másrészről

|  |  |  |  |
| --- | --- | --- | --- |
| Kamarai családi neve(i): |  |  |  |
| Utóneve(i): |  |  |  |
| Kamarai azonosító száma: |  |
| Ügyvédi iroda neve[[2]](#footnote-2): |  |
| Kamarai nyilvántartási száma1: |  |

mint helyettesítő ügyvéd, illetve helyettesítő ügyvédi iroda irodavezetője[[3]](#footnote-3) (a továbbiakban: Helyettesítő) között alulírott napon, helyen és feltételek szerint.

**I. A MEGBÍZÁS TÁRGYA**

1. Helyettesített ügyvédi megbízást ad Helyettesnek arra, hogy ügyvédi tevékenységének gyakorlásában történő akadályoztatása esetén teljes körű helyetteseként eljárjon. Helyettes a helyettesítési megbízást elfogadja.

**II. A FELEK JOGAI ÉS KÖTELEZETTSÉGEI**

1. A Helyettes a Helyettesített akadályoztatása esetén jogosult és köteles a Helyettesített képviseletében minden olyan cselekmény elvégzésére és jognyilatkozat megtételére, amely a rábízott ügy szakszerű ellátásával jár, továbbá a megbízás ellátásához szükséges körben pénznek és dolognak elszámolási kötelezettséggel történő átvételére.
2. A Helyettes jogosult a Helyettesített letéti számlája feletti rendelkezésre.[[4]](#footnote-4)
3. Helyettesített a Helyettesítőt a jelen megbízás ellátásához általában szükséges felvilágosítással ellátta, illetve a jelen szerződés hatálya alatt folyamatosan ellátja. A Helyettesített ügyvéd köteles részletes tényállást és iránymutatást adni Helyettesnek az érintett ügyek ellátására és az azokhoz kapcsolódó letétekre vonatkozóan.
4. Helyettesített ügyvéd az akadályoztatásának tényéről – amennyiben erre lehetősége van – haladéktalanul értesíteni köteles a Helyettest. Köteles közölni az akadályoztatás előrelátható végső időpontját. Amennyiben az akadályoztatás megszűnésének időpontja nem állapítható meg, a Helyettes mindaddig köteles ellátni a helyettesítési megbízást, amíg az meg nem szűnik. A helyettesített ügyvéd a helyettesítéssel érintett ügyeket és az ügy iratait tételes jegyzék alapján adja át.
5. Ha a Helyettesítettnek nincs lehetősége a Helyettesítőt akadályoztatásának a tényéről értesíteni, a Helyettesített az akadályoztatás tényéről való tudomásszerzéstől köteles a jelen megbízásból fakadó kötelezettségeinek eleget tenni.
6. A Helyettesítő a Helyettesítettet az akadályoztatás megszűnését követően a helyettesítéssel érintett ügyeket ugyancsak tételes jegyzék szerint adja vissza.
7. A Helyettes a Helyettesített ügyféltől közvetlenül nem jogosult megbízási díjra. A helyettesítés ellátásáért járó díjazás tekintetében a felek külön megállapodása az irányadó.
8. A Helyettesítő a jelen megállapodás szerinti feladatainak ellátása során nem köteles olyan magatartás tanúsítására, amely a Helyettesítő saját megbízásainak, illetve kirendeléseinek teljesítését veszélyeztetné.

**II. A MEGBÍZÁS HATÁLYA**

1. A jelen helyettesítési megbízás a Helyettes ügyvédi kamarai nyilvántartásba helyettesként történő bejegyzésével lép hatályba és határozatlan időtartamra jön létre.
2. A helyettesítési megbízás megszűnik:

a) a felek közös megállapodásával,

b) bármelyik fél felmondásával,

c) bármelyik fél kamarai tagságának megszűnésével, illetve kamarai nyilvántartásából való törlésével,

d) a Helyettesítő ügyvédi tevékenysége gyakorlása szüneteltetésével, illetve felfüggesztésével.

1. A helyettesítési megbízást bármely fél 30 napos felmondási idő alkalmazásával, indokolás nélkül felmondhatja.
2. A helyettesítési megbízás megszűnését a Helyettesített köteles, a Helyettesítő jogosult a területi ügyvédi kamarának bejelenteni.

**IV. ZÁRÓ RENDELKEZÉSEK**

1. A jelen helyettesítési megbízást Helyettesített köteles haladéktalanul, de legkésőbb 2018. február 28. napjáig a területi ügyvédi kamarának bejelenteni.
2. A jelen szerződésben nem szabályozott kérdésekben a Polgári Törvénykönyv és az ügyvédi tevékenységről szóló törvény rendelkezései irányadóak.

|  |  |  |
| --- | --- | --- |
| Kelt: |  |  |

 **……………………………. …………………………….
 Helyettesített Helyettesítő**

A megbízási szerződést a következő módokon lehet csatolni a kérelemhez:

a) a helyettesített és a helyettesítést ellátó fél egyaránt külön-külön kinyomtatja, aláírja, szkenneli, majd így kerül csatolásra mindkét fél által,

b) a helyettesített és a helyettesítést ellátó fél egyaránt külön-külön elektronikus aláírással vagy azonosításra visszavezetett dokumentumhitelesítéssel (<https://niszavdh.gov.hu>) ellátja, majd így kerül csatolásra mindkét fél által,

c) kinyomtatást követően a helyettesített és a helyettesítést ellátó fél által kölcsönösen aláírt, szkennelt dokumentum kerül csatolásra a helyettesített fél, mint kérelmező által.

1. Abban az esetben kell kitölteni, ha a kérelmező ügyvédi iroda tagja. [↑](#footnote-ref-1)
2. Abban az esetben kell kitölteni, ha a helyettes ügyvédi iroda. [↑](#footnote-ref-2)
3. Együttes képviseleti jog esetén az együttes képviseletre jogosult valamennyi irodavezetőt fel kell tüntetni és azoknak értelemszerűen alá is kell írnia. [↑](#footnote-ref-3)
4. A jelen megállapodás önmagában a letéti számla feletti rendelkezésre nem jogosít, ahhoz a letéti számlát vezető hitelintézetnél az általa megköveteltek szerint külön meghatalmazást kell adni. [↑](#footnote-ref-4)